চট্টগ্রাম ব্যুরো : বিপুল অস্ত্রসহ গ্রেফতারের পর গতকাল (শুক্রবার) বোয়ালখালী উপজেলার সারোয়াতলী ইউনিয়নের হোরারবাগে এক আওয়ামী লীগ নেতার ছোট ভাইকে পুলিশের কাছ থেকে ছিনিয়ে নিয়েছে তার স্বজনরা ও দলের কর্মীরা। পুলিশের কাছ থেকে ছিনতাই করা আসামি মো. সাইফুদ্দিন বাপ্পী (৪৬) বোয়ালখালী উপজেলার ৫ নম্বর সারোয়াতলী ইউনিয়ন পরিষদের চেয়ারম্যান ও আওয়ামী লীগের সভাপতি বেলাল উদ্দিনের ছোট ভাই। তিনি নিজেও আওয়ামী লীগের নেতা। এই ঘটনায় তিন পুলিশ সদস্য আহত হয়েছেন। আহত পুলিশ সদস্যরা হলেন- নগরীর বায়েজিদ বোস্তামী থানার এসআই মোহাম্মদ আইয়ুব উদ্দিন, এসআই এইচ এম এরশাদ উল্লাহ ও চন্দগাঁও থানার এসআই মোঃ মফিজ উদ্দিন